GREEK SUPREME COURT DECISION

Decision ID: 874/2024
Decision Number: 874
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη, Σταυρούλα Κουσουλού-Εισηγήτρια και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 24 Μαΐου 2024, με την παρουσία της Αντεισαγγελέα του Αρείου Πάγου Νίκης-Αναστασίας Μουζάκη (γιατί κωλύεται η Εισαγγελέας) και του Γραμματέα Γ. Β., για να δικάσει την αίτηση του αναιρεσείοντος - κατηγορουμένου B. N. του O., κρατουμένου στο Σωφρονιστικό Κατάστημα Ναυπλίου, ο οποίος δεν εμφανίσθηκε, για αναίρεση της ...2023 απόφασης του Τριμελούς Εφετείου Κακουργημάτων Καλαμάτας. Το Τριμελές Εφετείο Κακουργημάτων Καλαμάτας με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην υπ' αριθ. πρωτ. ...2023 αίτησή του αναίρεσης, η οποία καταχωρίστηκε στο οικείο πινάκιο με τον αριθμό ...2023. Αφού άκουσε Την Αντεισαγγελέα, που πρότεινε να απορριφθεί η κρινόμενη αίτηση αναίρεσης ως ανυποστήρικτη,

Judges: Μαρία Λεπενιώτη, Κωστούλα Πρίγγουρη, Παρασκευή Τσούμαρη, Σταυρούλα Κουσουλού-Εισηγήτρια, Ευαγγελία Γιακουμάτου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη, Σταυρούλα Κουσουλού-Εισηγήτρια και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 24 Μαΐου 2024, με την παρουσία της Αντεισαγγελέα του Αρείου Πάγου Νίκης-Αναστασίας Μουζάκη (γιατί κωλύεται η Εισαγγελέας) και του Γραμματέα Γ. Β., για να δικάσει την αίτηση του αναιρεσείοντος - κατηγορουμένου B. N. του O., κρατουμένου στο Σωφρονιστικό Κατάστημα Ναυπλίου, ο οποίος δεν εμφανίσθηκε, για αναίρεση της ...2023 απόφασης του Τριμελούς Εφετείου Κακουργημάτων Καλαμάτας. Το Τριμελές Εφετείο Κακουργημάτων Καλαμάτας με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην υπ' αριθ. πρωτ. ...2023 αίτησή του αναίρεσης, η οποία καταχωρίστηκε στο οικείο πινάκιο με τον αριθμό ...2023. Αφού άκουσε Την Αντεισαγγελέα, που πρότεινε να απορριφθεί η κρινόμενη αίτηση αναίρεσης ως ανυποστήρικτη,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Kατά τις διατάξεις του άρ. 512 παρ. 1 εδάφ. γ' του ΚΠΔ, όπως η παρ.1 αυτού ισχύει μετά τη τροποποίησή της με το άρ. 113 του ν. 5090/2024 (ΦΕΚ Α' 30/23-2-24) με έναρξη ισχύος 1-5-2024 (άρ. 138 παρ.1 ιδίου νόμου) -που είναι εφαρμοστέες, εν προκειμένω, ενόψει του χρόνου συζήτησης [24-5-2024] της ένδικης υπόθεσης και αναφέρονται στη διαδικασία ενώπιον του Δικαστηρίου του Αρείου Πάγου, "ο Εισαγγελέας του Αρείου Πάγου κλητεύει τον αναιρεσείοντα....... με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου....", και κατά την παράγραφο 3 του ιδίου άρθρου "οι διάδικοι παρίστανται στη συζήτηση με συνήγορο". Περαιτέρω, κατά τη διάταξη του άρθρου 514 εδ. α' του ίδιου Κώδικα, "αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ". Κατά της απορριπτικής απόφασης του Αρείου Πάγου δεν επιτρέπεται ένδικο μέσο (άρ. 514 εδαφ. β' ΚΠΔ).Κατά το ίδιο δε ως άνω άρθρο 514 εδαφ. γ' του ΚΠΔ, "Κατ' εξαίρεση, ακόμη και αν δεν εμφανιστεί ο αναιρεσείων, ο Άρειος Πάγος αυτεπαγγέλτως: α) παραθέτει το σχετικό άρθρο του ποινικού νόμου που εφαρμόστηκε στην προσβαλλόμενη απόφαση, αν αυτό δεν έχει παρατεθεί σε αυτήν ή έχει παρατεθεί εσφαλμένα και β) εφαρμόζει αυτεπαγγέλτως τον επιεικέστερο νόμο που ισχύει μετά τη δημοσίευση της απόφασης (άρθρο 511)".Από το συνδυασμό των ανωτέρω διατάξεων προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ή δεν εμφανιστεί ή δεν εμφανιστεί προσηκόντως με συνήγορο ή δεν εκπροσωπηθεί δια συνηγόρου, αν και κλητεύθηκε νόμιμα και εμπρόθεσμα, σύμφωνα με τα προαναφερθέντα άρθρα 155-162 ΚΠΔ και μέσα στην προθεσμία που ορίζει το άρθρο 166 του ιδίου κώδικα, για να παραστεί, η αίτηση αναίρεσης απορρίπτεται ως ανυποστήρικτη και επιβάλλονται σε βάρος του αναιρεσείοντος τα δικαστικά έξοδα, κατ' άρ. 578 παρ.1 ΚΠΔ, ενώ, κατ' εξαίρεση, ακόμη και αν δεν εμφανίστηκε ο αναιρεσείων, ο Άρειος Πάγος αυτεπαγγέλτως: α) παραθέτει το σχετικό άρθρο του ποινικού νόμου που εφαρμόστηκε στην προσβαλλόμενη απόφαση, αν αυτό δεν έχει παρατεθεί σ' αυτήν ή έχει παρατεθεί εσφαλμένα και β) στην περίπτωση που μετά τη δημοσίευση της προσβαλλόμενης απόφασης μεταβλήθηκε το νομοθετικό καθεστώς, όσον αφορά τα στοιχεία της αξιόποινης πράξης ή και την προβλεπόμενη ποινή, κύρια ή παρεπόμενη, ο Άρειος Πάγος εφαρμόζει αυτεπαγγέλτως, κατ' άρ. 2 παρ.1 του ΠΚ, το νόμο που ίσχυε από τη τέλεση της πράξης έως την αμετάκλητη εκδίκασή της και περιέχει τις ευμενέστερες για τον κατηγορούμενο διατάξεις, εφόσον η αίτηση αναίρεσης είναι τυπικά δεκτή, ασκήθηκε εμπρόθεσμα και κατά τους νόμιμους τύπους και περιέχει τουλάχιστον παραδεκτό λόγο αναίρεσης (ΑΠ 1599/2022, ΑΠ 969/2022, ΑΠ 615/2021). Στην προκείμενη περίπτωση, από τo από ...2023 αποδεικτικό επίδοσης της γραμματέως του Σωφρονιστικού Καταστήματος Ναυπλίου, Α. Κ., προκύπτει ότι επιδόθηκε η υπ. αρ. ...2023 κλήση του Εισαγγελέα του Αρείου Πάγου εις χείρας του αναιρεσείοντος, κρατούμενου στο ανωτέρω σωφρονιστικό κατάστημα, για να παραστεί (μετά ή δια συνηγόρου) στο ακροατήριο του παρόντος Δικαστηρίου, κατά την αρχικά ορισθείσα δικάσιμο της ...2024. Ακολούθως, από την υπ' αρ. ...2024 απόφαση του παρόντος Δικαστηρίου, που βρίσκεται στη δικογραφία, προκύπτει ότι κατά την ως άνω ορισθείσα δικάσιμο, εμφανίστηκε ως άγγελος, η δικηγόρος Δάφνη Μαλώτση, και υπέβαλε αίτημα αναβολής εκδίκασης της υπό κρίση αναίρεσης, λόγω κωλύματός του πληρεξουσίου δικηγόρου του αναιρεσείοντος, Π. Κ., και δη ένεκα της συμμετοχής του τελευταίου στην αποχή των δικηγόρων από τα καθήκοντά τους, σύμφωνα με τη σχετική απόφαση του Δικηγορικού Συλλόγου Ναυπλίου του οποίου είναι μέλος. Το ως άνω αίτημα αναβολής εκδίκασης της υπό κρίση αναίρεσης έγινε δεκτό, δυνάμει της ως άνω αποφάσεως, και η συζήτησή της αναβλήθηκε για την παρούσα δικάσιμο (24-5-2024). Πλην όμως, ο αναιρεσείων κατά τη τελευταία αυτή δικάσιμο, κατά την οποία όφειλε να εμφανιστεί χωρίς νέα κλήτευσή του (άρθρο 515 παρ.1 εδ.β' ΚΠΔ), δεν παραστάθηκε μετά συνηγόρου, ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της από το οικείο έκθεμα, προκειμένου να υποστηρίξει την υπό κρίση με αρ. πρωτ. ...2023 αίτησή του για αναίρεση της υπ' αριθμ. ...2023 τελεσίδικης απόφασης του Τριμελούς Εφετείου [Κακουργημάτων] Καλαμάτας, με την οποία κηρύχθηκε ένοχος, με το αναγνωρισθέν ελαφρυντικό του άρ. 84 παρ.2 ε' του ΠΚ, του εγκλήματος της από κοινού παραλαβής και προώθησης στο εσωτερικό της χώρας πολιτών τρίτων χωρών-που δεν είχαν δικαίωμα εισόδου στο ελληνικό έδαφος- και διευκόλυνσης της μεταφοράς τους από την χώρα προς το έδαφος άλλου κράτους μέλους της Ε.Ε., εκ κερδοσκοπίας και κατ' επάγγελμα, με τρόπο που μπορούσε να προκύψει κίνδυνος για άνθρωπο, και καταδικάστηκε σε συνολική ποινή κάθειρξης εκατό εβδομήντα ένα (171) ετών (εκτιτέα [20] έτη). Συνεπώς, αφού ο αναιρεσείων δεν παραστάθηκε κατά την παρούσα δικάσιμο, πρέπει να απορριφθεί η με αριθμό πρωτ. ...2023 αίτησή του περί αναιρέσεως της ως άνω προσβαλλόμενης απόφασης, ως ανυποστήρικτη. Τέλος, πρέπει να επιβληθούν σε βάρος του αναιρεσείοντος τα δικαστικά έξοδα της ποινικής διαδικασίας (άρθρο 578 παρ. 1 του ΚΠοινΔ ως τούτο ισχύει μετά τη τροποποίησή του από το άρ.115 του ν. 5090/2024 ΦΕΚ Α' 30/23-2-2024 με έναρξη ισχύος από 1-5-2024 κατ' άρ.138 παρ.1 του ιδίου νόμου), κατά τα οριζόμενα ειδικότερα στο διατακτικό της παρούσας.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΠΟΡΡΙΠΤΕΙ την με αριθμό πρωτ. ...2023 αίτηση του B. (επών.) N. (όν.) του O., υπηκόου Ουκρανίας, και νυν κρατούμενου στο Σωφρονιστικό Κατάστημα Ναυπλίου, για αναίρεση της υπ' αρ. ...2023 τελεσίδικης απόφασης του Τριμελούς Εφετείου [Κακουργημάτων] Καλαμάτας. Και ΕΠΙΒΑΛΛΕΙ σε βάρος του αναιρεσείοντος τα δικαστικά έξοδα, που ανέρχονται σε οκτακόσια (800) ευρώ. Κρίθηκε και αποφασίσθηκε στην Αθήνα στις 31 Μαΐου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 20 Ιουνίου 2024.

LEGAL REFERENCES
Articles Referenced: άρθρα 155, άρθρου 166, άρθρου 514 εδ. α', άρθρο 514 εδαφ, άρθρο 511, άρθρο 166, άρθρο 515 παρ.1 εδ.β', άρθρο 578 παρ. 1, άρθρου 514, άρθρο 514, άρθρο 515, άρθρο 578
Article Codes: ΠΚ
Law References: nan
Total Articles Cited: 9

DATES MENTIONED: 1-5-2024|24-5-2024|23-2-2024|24-05-2024|31-05-2024|20-06-2024

SOURCE: https://areiospagos.gr/nomologia/apofaseis_DISPLAY.asp?cd=4IT2D8MWGGS5I4GED43ZHA4C8XVEAA&apof=874_2024&info=ΠΟΙΝΙΚΕΣ -  Ε